PATVIRTINTA

Vilniaus lopšelio-darželio „Pagrandukas“

direktoriaus 2022 m. spalio 28 d.

įsakymu Nr. V- 81



**VILNIAUS LOPŠELIS-DARŽELIS „PAGRANDUKAS“**

**VILNIAUS MIESTO NAUJAMIESČIO MIKRORAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ PEDAGOGŲ**

**METODINĖS-PRAKTINĖS KONFERENCIJOS „GAMTA ŽAIDŽIA“**

**NUOSTATAI**

**I. BENDROSIOS NUOSTATOS**

1.Vilniaus miesto Naujamiesčio mikrorajono ikimokyklinių ir priešmokyklinio ugdymo įstaigų pedagogų metodinė-praktinė konferencija ,,Gamta žaidžia‘‘ (toliau - konferencija) organizuojama įgyvendinant Visuomenės aplinkosauginio švietimo projektą „Mokausi iš gamtos“, finansuojamą iš Vilniaus miesto savivaldybės biudžeto lėšų.

2.Konferencija skirta ikimokyklinio ir priešmokyklinio ugdymo pedagogų gerosios patirties sklaidai apie gamtamokslinio ugdymo reikšmę taikant vaidybos, žaidimo, pasakos, projekto metodus.

3.Šie nuostatai reglamentuoja konferencijos tikslus, uždavinius, dalyvius, laiką ir konferencijos organizavimo tvarką.

4.Konferencijos organizatoriai:Vilniaus lopšelio-darželio „Pagrandukas“direktorė Vida Kisielienė ir pavaduotoja ugdymui Jolanta Gaidelienė.

5.Konferencijos globėja - doc. dr. Ona Motiejūnaitė, Vilniaus miesto savivaldybės administracijos miesto tvarkymo ir aplinkos skyriaus Aplinkos apsaugos ir želdinių tvarkymo poskyrio ekologė.

6.Konferencijos partneriai: Vilniaus kolegijos Pedagogikos fakultetas.

**II. TIKSLAS IR UŽDAVINIAI**

7.Konferencijos tikslas - plėtoti pedagogų gamtamokslinę kompetenciją dalinantis patirtimi apie vaikų gamtamokslinio ugdymo galimybes taikant NEPL metodikos (vaidybos, žaidimo, pasakos, projekto) elementus.

8.Uždaviniai:

8.1.atskleisti gamtamokslinio ugdymo darželyje svarbą ir reikšmę;

8.2.tobulinti pedagogų profesines gamtamokslinio švietimo kompetencijas taikant įvairius vaikų saviraiškos ugdymo metodus, kuriant inovatyvias tyrinėjimo erdves, skatinančias bandyti, kurti, stebėti, eksperimentuoti, žaisti;

8.3.skatinti tarpinstitucinį bendradrabiavimą, formuoti bendruomenės narių gamtamokslinį sąmoningumą.

**III. DALYVIAI**

9.Konferencijos dalyviai - Vilniaus miesto ikimokyklinio ir priešmokyklinio ugdymo įstaigų pedagogai, aukštųjų mokyklų dėstytojai, tėvai ir kiti vaikų ugdymu, gamtamoksliniu švietimu besidomintys organizacijų atstovai.

**IV. KONFERENCIJOS ORGANIZAVIMO TVARKA**

10.Konferencija vyks **2022 m. lapkričio 22 d. (antradienis) 13-15 val**. Vilniaus lopšelyje-darželyje „Pagrandukas“ (Mindaugo g. 15A, Vilnius ), registracija nuo 12.30 val. salėje.

11.Dalyviai, pageidaujantys konferencijoje skaityti pranešimą, užpildo registracijos anketą paspaudę nuorodą:<https://docs.google.com/forms/d/e/1FAIpQLSeZ7NF4z2piIwoBhvQ7tcPdjz5d6Q4u6nw6wSl5I-nglaHC1w/viewform?vc=0&c=0&w=1&flr=0&fbzx=7613785778805076692> iki 2022 m. spalio 17 d.

12.**Pranešimo trukmė iki 7 min.**

13. Asmenys, norintys dalyvauti konferencijoje kaip klausytojai, pildo anketą ( 1priedas) ir siunčia

el. paštu: [pavaduotoja.pagrandukas@gmail.com](mailto:pavaduotoja.pagrandukas@gmail.com) iki 2022 m. spalio 17 d.

14.Konferencijos programa bus skelbiama organizatorių internetinėje svetainėje [www.vilniauspagrandukas.lt](http://www.vilniauspagrandukas.lt) ir išsiųsta pranešėjams.

15. Išsamesnė informacija apie konferenciją teikiama el. p. [pavaduotoja.pagrandukas@gmail.com](mailto:pavaduotoja.pagrandukas@gmail.com),

tel. 86 847 4751.

**V. BAIGIAMOSIOS NUOSTATOS**

16.Konferencijos dalyviams bus išduodamos Vilniaus lopšelio-darželio,,Pagrandukas‘‘ pažymos, pranešimus skaičiusiems – patvirtinimas apie pristatytą pranešimą.

17.Pateikdami konferencijos dalyvio bei pranešėjo paraišką ir medžiagą konferencijai dalyviai sutinka, kad konferencijos organizavimo tikslais filmuota medžiaga, vaizdo įrašai, informacija apie konferencijos dalyvį bus naudojami (skelbiami) organizatorių interneto svetainėje bei facebook paskyroje, spaudoje ir (ar) kituose informavimo šaltiniuose siekiant informuoti apie konferencijos eigą ir rezultatus, konferencijos organizatorių veiklos viešinimo, žinomumo tikslu.

1 priedas

**VILNIAUS LOPŠELIS-DARŽELIS „PAGRANDUKAS“**

**VILNIAUS MIESTO NAUJAMIESČIO MIKRORAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ**

**METODINĖ-PRAKTINĖ KONFERENCIJA**

**„GAMTA ŽAIDŽIA“**

| Įstaigos pavadinimas |  |
| --- | --- |
| Klausytojo (-ų) vardas, pavardė |  |
| El. pašto adresas, tel. |  |